
KLOSTERTRYKKERIET 


g. 


va    missionens 


/>  t-cesi  dentskab 


En  grundlæggende  nødvendighed 

»Personlig  bøn,  synes  det  mig,  er  en  af  de  enkle  livsnødven- 
digheder, der  er  lige  så  grundlæggende  for  den  enkelte  som  sol- 
skin,  føde   og  vand Tusinder   af   oplevelser   har   overbevist 

mig  uden  for  al  tvivl  om,  at  bønnen  forøger  personens  styrke 
og  bringer  næsten  ethvert  tænkeligt  mål  indenfor  hans  evners 
rækkevidde«. 

Da  jeg  læste  disse  ord,  kom  den  tanke  til  mig,  at  det  ville  være 
godt,  om  hvert  menneske  kunne  læse  dem,  og  de  vil  have  prak- 
tisk betydning  for  enhver,  hvis  de  vil  ydmyge  sig  og  bede  hver- 
dag. 

Det  vil  være  af  største  betydning,  om  hvert  medlem  i  Kirken 
i  det  nye  år  vil  holde  sin  personlige  bøn  og  familiebøn  hver 
dag.  Snart  vil  de  kunne  give  udtryk  for  samme  mening,  som  den, 
der  har  udtalt  det  ovenfor  citerede. 

Citatet  blev  læst  højt  for  to  forskellige  grupper  af  Kirkens 
medlemmer,  og  disse  blev  spurgt:  »Hvem  mener  I  udtalte  disse 
ord?«  Begge  grupper  gættede  på  Præsident  David  O.  McKay  og 
Præsident  George  Albert  Smith. 

Disse  ord  blev  ikke  udtalt  af  et  af  Kirkens  medlemmer,  men 
blev  udtalt  af  De  Forenede  Staters  præsident,  Dwight  D.  Eisen- 
hower. 

En  af  de  oplevelser,  Eisenhower  tænker  på,  når  han  udtaler 
ovenstående,  er  sikkert  følgende:  Da  han  var  ganske  ung,  fik 
han  betændelse  i  sit  ene  knæ,  og  lægen  sagde,  at  det  var  nød- 
vendigt at  amputere  hans  ben.  Men  Eisenhower  sagde  nej  og 
fik  også  sin  broder  til  at  love,  at  han  ikke  ville  tillade,  at  de 
satte  hans  ben  af,  hvis  han  selv  skulle  blive  bevidstløs. 

Lægen  tog  afsted,  men  kom  igen  samme  aften,  og  Ikes  broder 
stod  uden  for  døren  og  sagde:  »De  får  ikke  lov  til  at  tage  hans 
ben,  det  har  jeg  lovet  ham«.  Lægen  så  på  benet,  talte  med  for- 
ældrene og  advarede  dem  om,  at  hans  liv  ikke  kunne  reddes, 
hvis  benet  ikke  blev  amputeret.  Men  forældrene  rystede  på  ho- 
vedet. Næste  dag  ved  middagstid  kom  lægen  igen,  og  da  han 
tog  af  sted,  smækkede  han  med  døren  og  sagde:  »Det  er  mord 
ikke  at  operere«.  Men  nu  kom  forældrene  ind,  kastede  sig  på 
knæ  ved  siden  af  sengen  og  begyndte  at  bede.  Også  broderen 
kom  ind  og  bad,  og  hele  dagen  og  den  næste  dag  var  der  be- 
standig mindst  en  af  familien  i  bøn  ved  sengen.  Så  begyndte  be- 
net at  blive  bedre. 

Alle  mennesker,  enten  det  er  en  konge  eller  en  tjener,  en  præ- 
sident eller  en  arbejder,  skulle  prøve  selv  at  »Bede  i  tro  uden  at 
tvivle«,  så  vil  de  også  erfare  »tusinder  af  oplevelser «. 

Må  vi  benytte  os  af  denne  kilde  til  styrke  i  det  nye  år. 

Holger  P.  Petersen,  mission spræsident. 


En  åndelig  opvågnen  -  tidens  behov 


Af  Præsident  David  O.  McKay. 


Skriften  fortæller  os,  at  menne- 
sket er  et  dobbelt  væsen  og  dets 
liv  en  Guds  plan.  Det  er  den  før- 
ste grundlæggende  kendsgerning, 
man  skal  huske  på.  Mennesket  har 
et  fysisk  legeme  og  et  åndeligt  le- 
geme. 

Menneskets  jordiske  eksistens 
er  blot  en  prøve  på,  om  det  vil 
koncentrere  sine  anstrengelser, 
sit  sind  og  sin  sjæl  på  ting,  som 
bidrager  til  behag  og  tilfredsstil- 
lelse for  dets  fysiske  instinkter  og 
lidenskaber,  eller  om  det  vil  gøre 
det  til  sit  livs  formål  at  opnå  ån- 
delige egenskaber. 

»Det,  som  et  menneske  praktisk 
talt  lægger  til  sit  hjerte«,  siger 
Carlyle,  »og  bestemt  ved  angåen- 
de sin  vitale  forbindelse  med  det- 
te mystiske  univers  og  sin  pligt 
og  sin  skæbne  der,  det  er  i  alle 
tilfælde  hovedsagen  for  ham  og 
bestemmer   på   en    skabende   måde 

alt    det   andet Og  jeg  siger, 

hvis  De  fortæller  mig,  hvad  det 
er,  fortæller  De  mig  i  meget  stor 
udstrækning,  hvad  det  menneske 
er,  hvad  det  er  for  en  slags  ting, 
han  vil  gøre«.  Denne  filosof  har 
aldrig  sagt  noget,  der  kom  nær- 
mere sandheden. 

Menneskets  legeme  er  kun  del 
tabernakel,  hvor  dets  ånd  bor.  Alt 
for  mange  er  tilbøjelige  til  at  anse 
legemet  for  mennesket,  og  derfor 
tilbøjelige  til  at  lede  deres  an- 
strengelser mod  at  tilfredsstille  le- 
gemets glæder,  dets  appetit,  dets 
ønsker,  dets  lidenskaber.  Alt  for 
få  anerkender,  at  det  virkelige 
menneske     er    en     udødelig    ånd, 


hvis  »intelligens,  eller  med  andre 
ord:  Lys  og  sandhed«  (se  L.  & 
P.  93:30)  var  gjort  levende  som 
et  personligt  væsen,  før  legemet 
blev  avlet,  og  at  dette  åndelige  væ- 
sen med  alle  sine  forskellige  ka- 
raktertræk vil  fortsætte,  efter  at 
legemet  ophorer  at  reagere  over 
for  sine  jordiske   omgivelser. 

At  vække  åndelighed  i  mænds 
og  kvinders  hjerte  har  været  Her- 
rens formål,  siden  han  forkyndte: 
»I  dit  ansigts  sved  skal  du  spise 
dit  brod«.  (1.  Mos.  3:19).  Ned 
gennem  alle  tider  har  mennesket 
fået  valget  mellem  at  gore  målet 
før  sit  liv  enten  åndelighed  eller 
sanseligbed,  åndelighed  eller 
verdslighed,  åndelighed  eller  in- 
telligens. Jeg  ønsker  ikke  at  an- 
tyde, at  åndelighed  og  intelligens 
ikke  kan  eksistere  i  den  samme 
person,  det  kan  de  -  ligeledes 
verdslighed  og  åndelighed,  men 
ikke  sanselighed  og  åndelighed. 
Men  mennesket  koncentrerer  som 
regel  sin  tanke  og  sin  handling 
om  den  ene  eller  den  anden  ting. 
Overskriften,  at  det  største  behov 
i  verden  i  dag  er  åndelig  opvåg- 
nen, indebærer,  at  åndelighed  bør 
være  den  første  tanke  i  vort  sind. 

Kun  gennem  åndelig  opvågnen 
bar  mennesket  gjort  fremskridt 
under  sin  langsomme,  vedvaren- 
de klatren  opad,  siden  det  gud- 
dommelige påbud:  »Bliv  frugtba- 
re og  mangfoldige  og  opfyld  jor- 
den«. (1.  Mos.  1:28).  Det  eneste, 
der  sætter  mennesket  over  dyre- 
ne |)å  marken,  er  hans  besiddelse 


intelligens  uden  åndelige  dyder 
kan  blot  tjene  til  at  gøre  menne- 
skene mere  dyriske. 

Jeg  beder  Dem  forestille  Dem, 
hvilken  tilstand  mennesket  ville 
have  været  i,  hvis  Gud  aldrig  hav- 
de åbenbaret  sig  til  mennesket. 
At  frelse  sit  liv  og  fortsætte  slæg- 
ten ville  være  menneskets  eneste 
formål;  der  ville  i  virkeligheden 
ikke  være  andet  at  leve  for.  Med 
andre  ord,  han  ville  blot  være  et 
dyr. 

Herren,  som  forudså  dette, 
åbenbarede  sig  for  mennesket  og 
gav  ham  evangeliets  plan.  For  at 
hjælpe  mennesket  til  at  rejse  sig 
over  jordiske  ting  og  bevare  dets 
hjerte  fra  at  beskæftige  sig  ude- 
lukkende med  dem,  befalede  Her- 
ren mennesket  at  tage  »sin  hjords 
førstefødte«  (1.  Mos.  4:4)  og  ofre 
dem  som  et  offer  til  Gud.  Har  du 
nogensinde  tænkt  på  det?  Det 
bedste,  hvad  der  sædvanligvis  vil- 
le være  det  bedste  for  en  selv,  må 
gives  til  en  højere  magt  -  det  før- 
ste trin  til  åndelig  opløftelse.  Når 
mennesket  således  nægter  sig  selv 
noget  og  besejrer  sin  fysiske  appe- 
tit og  viser  ærbødighed  for  noget, 
der  er  højere  end  han  selv,  kom- 
mer han  nærmere  til  sin  Skaber 
-  det  er  åndelig  opvågnen. 

Der  er  en  meget  betydningsfuld 
historie  om  to  drenge  -  en,  som 
lyttede  til  Guds  befalinger  og  til- 
bød offeret,  betalte  sin  skyldighed 
til  Gud,  i  overensstemmelse  med 
Herrens  befaling.  Den  anden  und- 
lod at  gøre  det,  fordi  hans  hjerte 
hang  ved  de  jordiske  ting.  Som 
følge  heraf  blev  han  grådig  og 
egenkærlig  og  morderisk.  Han 
kvalte  sin  sjæl  med  grådighed. 
Han  undertrykte  sin  åndelighed. 
Han    blev   skinsyg   og   misundelig, 


og  til  sidst  myrdede  han  sin  bro- 
der. 

I  denne  enkle  beretning  om 
Kain  og  Abel  finder  vi  menneske- 
hedens historie.  Den  mand,  som 
lader  sit  hjerte  hænge  ved  denne 
verdens  ting,  som  ikke  tøver  med 
at  bedrage  sin  broder,  som  vil  ly- 
ve for  at  opnå  noget,  som  vil  stjæ- 
le fra  sin  næste,  eller  som  ved 
sladder  vil  berøve  en  anden  hans 
rygte,  lever  på  et  lavt,  dyrisk  eksi- 
stensplan, og  enten  undertrykker 
sin  åndelighed  eller  tillader  at 
den  ligger  og  sover.  At  være  såle- 
des betyder,  at  »kødets  attrå  er 
død«.  (Rom.  8:6).  Der  er  aldrig 
sagt  eller  skrevet  noget  sandere 
ord. 

Aldrig  før  i  verdenshistorien 
har  der  været  et  sådant  behov  for 
åndelighed  som  i  dag. 

Civilisationen  er  blevet  altfor 
indviklet  for  det  menneskelige 
sind  til,  at  man  kan  danne  sig  et 
klart  billede  af  den  eller  kontrol- 
lere den.  Med  mindre  mennesket 
kommer  til  en  hurtig  forståelse  af, 
at  de  højeste  og  ikke  de  laveste 
menneskelige  egenskaber  må  ud- 
vikles, er  den  nuværende  civilisa- 
tions tilstand  i  fare. 

Men  summen  af  håb  er  stigende. 
Tænkende  mænd  og  kvinder  for- 
står menneskets  behov  for  at  se 
op  mod  himlen  i  stedet  for  at  kry- 
be afsted  for  at  svare  til  det  dyri- 
ske instinkt. 

Den  åndelige  vej  har  Kristus 
som  sit  mål.  Mennesket  lever  for 
noget,  der  er  højere  end  han  selv. 
Han  hører  Frelserens  stemme  si- 
ge: »Jeg  er  vejen,  sandheden  og  li- 
vet«. (Jobs.  14:6).  Hvis  han  folger 
den  stemme,  vil  han  snart  lære, 
at  der  ikke  er  een  stor  ting,  han 
kan   gøre   for   at  opnå  lykke   eller 


evigt  liv.  Han  lærer,  at  »livet  be- 
står ikke  af  store  ofre  eller  plig- 
ter, men  af  små  ting,  hvor  smil 
og  venlighed  og  små  pligter,  der 
ydes  af  vane,  er,  hvad  der  vin- 
der og  bevarer  hjertet  og  giver 
trøst«. 

Åndelig  opvågnen  i  millioner  af 
mænds  og"  kvinders  hjerter  ville 
skabe  en  forandret  verden.  Jeg  hå- 
ber, at  den  dag  snart  vil  gry.  Min 
tro  på  Jesu  Kristi  evangeliums  en- 
delige triumf  forsikrer  mig  om,  at 


en  åndelig  opvågnen  må  komme. 
Den  vil  komme  gennem  anerken- 
delsen af  Jesus  Kristus  og  lydig- 
hed mod  hans  evangelium.  Jeg 
tror,  at  der  aldrig  i  verdenshisto- 
rien har  været  en  tid,  hvor  der 
var  et  sådant  behov  for  et  enigt, 
beslutsomt  standpunkt  om  at  op- 
retholde Kristus  og  evangeliets 
genoprettelse  gennem  Profeten  Jo- 
seph Smith,  som  der  er  i  dag.  Af 
hele  min  sjæl  tror  jeg  det. 

Præsident  David  O.  McKay. 


I itaiiedi 


VHS     SPØRGSMÅL 


Af  Joseph  Fielding  Smith,  præsident  for  De  Tolv  Apostles  Håd. 
Præstedømmets  nøgler 


Spørgsmål: 

Da  vi  diskuterede  gengivelsen 
af  præstedømmet,  rejste  spørgs- 
målet sig  om  den  korrekte  betyd- 
ning af  præstedømmets  nøgler. 
Der  synes  at  være  en  meningsfor- 
skel hos  medlemmerne  i  vor  klas- 
se. Det  synes  meget  klart  for  alle, 
at  præstedømmet  er  guddommelig 
myndighed,  som  kommer  fra  Gud, 
og  som  blev  givet  til  hans  tjenere 
i  alle  evangeliets  uddelinger,  os 
hvorved  de  profeterede  og  talte  1 
hans  navn.  Omfatter  denne  myn- 
dighed nøglerne,  eller  var  de  en 
særlig  kraft  foruden  ordinatio- 
nen? 

Svar: 

Det  er  sandt,  at  når  en  mand 
bliver    ordineret    til    en     grad    af 


præstedømmet,  er  han  bemyndi- 
get til  at  arbejde  og  udføre  pligter 
i  kraft  af  dette  præstedømme, 
men  altid  under  en,  der  har  den 
myndighed  at  lede.  Præsident  Jo- 
seph F.  Smith  har  gjort  dette  me- 
get klart  i  følgende  udtalelser  i 
»Gospel  Doctrine«: 

»Præstedømmet  er  altomfatten- 
de i  den  myndighed,  der  gives  til 
mennesket  for  at  handle  for  Gud. 
Enhver  mand,  der  er  ordineret  til 
en  eller  anden  grad  inden  for 
præstedømmet,  har  den  myndig- 
hed, der  er  overdraget  ham. 

Men  det  er  nødvendigt,  at  en- 
hver handling,  der  udføres  under 
denne  myndighed,  skal  udføres  til 
rette  tid  og  på  rette  sted  og  pa 
rette  måde  og  efter  den  rette  or- 
den. Magten  til  at  lede  disse  arbej- 


der  udgør  præstedømmets  nøgler. 
I  sin  fylde  holdes  nøglerne  kun 
af  een  person  ad  gangen,  Kirkens 
profet  og  præsident.  Han  kan 
overdrage  en  del  af  denne  magt 
til  en  anden,  i  hvilket  tilfælde 
denne  person  holder  nøglerne  til 
dette  særlige  arbejde.  Således  hol- 
der en  tempelpræsident,  en  stavs- 
præsident,  en  biskop,  en  missions- 
præsident  eller  en  præsident  for 
et  kvorum,  hver  nøglerne  til  det 
arbejde,  der  udføres  inden  for  de- 
res særlige  område  eller  sted. 
Hans  præstedømme  forøges  ikke 
ved  denne  særlige  kaldelse,  for  en 
halvfjerds,  som  præsiderer  over 
en  mission,  har  ikke  mere  præste- 
dømme end  en  halvfjerds,  der  ar- 
bejder under  hans  ledelse;  og 
præsidenten  for  et  ældsternes 
kvorum  f.  eks.  har  ikke  mere  præ- 
stedømme end  noget  medlem  af 
dette  kvorum.  Men  han  holder 
magten  til  at  lede  det  officielle  ar- 
bejde, der  udføres  i  missionen  el- 
ler kvorum'et,  eller  med  andre 
ord,  nøglerne  til  denne  del  af  ar- 
bejdet. Således  er  det  ved  alle  for- 
greningerne af  præstedømmet  - 
der  må  omhyggeligt  skelnes  mel- 
lem den  almindelige  myndighed 
og  ledelsen  af  det  arbejde,  der 
udfores  af  denne  myndighed«. 
(»Gospel  Doctrine«,  kap.  9,  1956, 
side  136). 

Grenspræsidenten  holder  nøgler- 
ne over  grenen. 

Enhver  mand,  som  på  rette  må- 
de er  valgt  til  at  præsidere  i  et 
eller  andet  embede  i  Kirken,  bør 
æres  i  sit  kald.  Når  en  mand  bli- 
ver ordineret  til  stillingen  som 
grenspræsident,  får  han  nøglerne 
til  at  præsidere  over  den  gren, 
hvor   han    hor,   og   bør   æres   i   sit 


kald  af  ethvert  medlem  af  grenen, 
ligegyldigt  hvilket  kald  nogen  af 
dem  har.  Det  samme  gælder  en 
stavspræsident,  en  kvorumspræsi- 
dent,  eller  hvad  det  ellers  kan  væ- 
re. For  at  belyse,  hvad  dette  bety- 
der, lærer  vi,  at  ingen  fader  har 
ret  til,  selv  om  han  måske  holder 
det  melkisedekske  præstedømme, 
at  døbe  et  af  sine  egne  børn,  uden 
først  at  opnå  sin  grenspræsidents 
godkendelse.  Når  godkendelsen  er 
opnået,  bemyndiges  faderen  til  at 
udfore  denne  ordinanee  for  sit 
barn.  Skulle  nogen  fader  selv  på- 
tage sig  at  udføre  en  dåb  eller  at 
ordinere  sin  søn,  uden  først  at  op- 
nå godkendelse  fra  den  præside- 
rende i  grenen  eller  staven,  som 
holder  myndighedsnøglerne,  har 
han  overtrådt  Kirkens  regler.  Det- 
te omfatter  en  apostel  så  vel  som 
ældsten  i  en  gren.  Selv  Kirkens 
præsident  ville  aldrig  tænke  på 
at  handle  i  nogen  sag  af  denne  art 
uden  først  at  henvende  sig  til 
biskoppen  i  sit  ward  eller  præsi- 
denten i  sin  stav  og  anerkende 
den  myndighed,  som  er  blevet 
overdraget  biskoppen  eller  stavs- 
præsidenten. 

Der  har  været  lejligheder,  hvor 
mænd,  der  holder  præstedømmet, 
har  overtrådt  disse  grænser,  men 
det  har  skyldtes  den  kendsger- 
ning, at  de  har  misforstået  den 
myndighed,  som  de  embedsmænd, 
der  på  rette  måde  er  kaldet,  har 
været  i  besiddelse  af.  Der  må  ikke 
findes  nogen  forvirring  i  Kirken, 
og  den  rette  myndighed  bør  altid 
anerkendes. 

Alle  ting  skal  åbenbares. 

Der  er  andre  ting  af  stor  inter- 
esse angående  præstedømmets 
nøgler,  som  måske  ikke  helt  klart 


forstås  af  nogle.  Herren  har  åben- 
baret, at  i  den  nuværende  uddeling 
-  Tidernes  Fyldes  Uddeling  -  skal 
alle  ting  fra  begyndelsen  åbenba- 
res og  nøglerne  fra  hver  uddeling 
gengives.  Dette  er  blevet  »talt  ved 
alle  hans  hellige  profeters  mund, 
siden  verden  begyndte«.  (Ap. 
Gern.  3:21,  Efes.  1:10).  I  opfyl- 
delsen af  denne  forudsigelse  kom 
alle  profeterne,  der  holder  nøgler, 
fra  Adam  til  Peter,  Jakob  og  Jo- 
hannes, til  Profeten  Joseph  Smith 
og  Oliver  Cowdery  og  gengav  de- 
res nogler.  Vi  har  ikke  detaillere- 
de rapporter  fra  hver  af  disse 
gengivelser,  men  vi  har  den  al- 
mindelige beretning  om,  at  det 
blev  gjort.  (L.  &  P.  128:19-21). 

Forst  kom  Moroni,  så  Johannes 
Døberen  og  Peter,  Jakob  og  Jo- 
hannes, der  gengav  deres  præste- 
dømmer, så  Kirken  kunne  blive 
organiseret.  Så  fulgte  de  strålende 
syner  i  Kirtland  Templet  og  an- 
dre gengivelser  fra  Adam  og  ned- 
efter. Ved  oktober  konferencen  i 
1840  udarbejdede  Profeten  Joseph 
Smith  et  dokument  og  fik  det  læst 
op,  og  vi  finder  heri  følgende: 

»Begyndende  med  Adam,  som 
var  det  første  menneske,  der  i  Da- 
niel omtales  som  værende  den 
»Gamle  af  Dage«,  eller  med  andre 
ord,  den  første  og  ældste  af  alle, 
den  store,  herlige  stamfader,  om 
hvem  det  siges  et  andet  sted,  at 
han  er  Mikael,  fordi  han  var  den 
første  og  fader  til  alle,  ikke  blot 
ved  efterkommere,  men  den  første 
til  at  nyde  åndelige  velsignelser, 
som  blev  gjort  bekendt  med  for- 
ordningerne til  sine  efterkomme- 
res frelse  til  enden,  og  til  hvem 
Krislus  først  blev  åbenbaret,  og 
gennem  hvem  Kristus  er  blevet 
åbenbaret  fra  himlen  og  vil  blive 


ved  med  at  blive  åbenbaret  fra  nu 
af.  Adam  har  nøglerne  til  tidernes 
fyldes  uddeling,  d  v.  s.,  at  alle  ti- 
ders uddeling  er  blevet  og  vil  bli- 
ve åbenbaret  gennem  ham  fra  be- 
gyndelsen til  Kristus  og  fra  Kri- 
stus til  slutningen  af  de  uddelin- 
ger, som  skal  åbenbares..  »Da  han 
kundgjorde  os  sin  viljes  hemme- 
lighed ifølge  den  beslutning,  som 
han  havde  fattet  hos  sig  selv,  om 
den  frelsesplan:  i  tidernes  fylde 
at  sammenfatte,  både  det  himmel- 
ske og  det  jordiske,  i  Kristus«. 
(Efes.  1:9-10)«.  (Profeten  Joseph 
Smiths  Lærdomme,   side   198). 

1  en  åbenbaring,  givet  i  marts 
1832,  sagde  Herren: 

»At  I  må  nå  den  krone,  der  er 
beredt  jer,  og  komme  til  at  herske 
over  mange  riger,  siger  Gud  Her- 
ren, den  hellige  i  Zion,  der  har 
lagt  grundvolden  til  Adam-ondi- 
Ahman, 

som  har  gjort  Mikael  til  jeres 
fyrste  og  befæstet  hans  fødder  og 
sat  ham  i  det  høje  og  givet  ham 
frelsens  nogler  under  den  Helliges 
råd  og  vejledning,  han,  som  er 
uden  dages  begyndelse  og  livs 
ende«.  (L.  &  P.  78:15-16). 

I  femte  kapitel  af  1.  Mosebog 
nævnes  de  myndigheder,  der 
holdt  præstedømmets  nogler  fra 
Adam  til  Noa,  men  Noa  fik  des- 
uden mere  myndighed.  Profeten 
Joseph  Smith  sagde  om  ham: 

»Præstedømmet  blev  først  givet 
til  Adam;  han  fik  overdraget  Det 
første  Præsidentskab  og  havde 
dets  nøgler  fra  slægt  til  slægt.  Han 
fik  det  i  skabelsen,  før  verden 
blev  dannet,  som  det  findes  ned- 
skrevet i  1.  Mosebog  1:20,  27,  28. 
Der  blev  givet  ham  herredømme 
over  alle  levende  skabninger.  Han 
er     Mikael,     ærkeenglen,     hvorom 


der  tales  i  skriften.  Så  til  Noa, 
som  er  Gabriel;  han  kommer  næst 
efter  Adam  i  myndighed;  han 
blev  af  Gud  kaldet  til  dette  em- 
bede og  blev  fader  til  alle  leven- 
de på  den  tid,  og  han  fik  overdra- 
get herredømmet.  Disse  mænd 
havde  først  nøglerne  på  jorden  og 
så  i  himlen«.  (Profeten  Joseph 
Smiths  Lærdomme,  side  185). 

Efter  syndfloden  modtog  Abra- 
ham præstedømmets  nøgler  fra 
Melkisedek,  og  gav  dem  øjensyn- 
lig til  Isak,  som  gav  dem  til  Jakob. 
Hvad  der  skete  efter  Josefs  død, 
er  ikke  klart  berettet,  men  der 
kom  en  efterkommer  af  Esajas, 
som  levede  i  Abrahams  dage,  Je- 
tro,  præsten  i  Midjan  og  efterkom- 
mer af  Abraham,  til  Moses.  Efter 
at  Moses  var  taget  bort,  blev  det 
melkisedekske  præstedømme  også 
laget  fra  Israel  indtil  vor  Frelsers 
komme,  da  det  atter  blev  gengi- 
vet. Profeterne  i  Israel  holdt  det 
melkisedekske    præstedømme,    ef- 


ter at  Moses  var  gået  bort,  men 
hver  af  dem  modtog  sin  myndig- 
hed og  sine  nøgler  ved  særlig  or- 
dination. (Profeten  Joseph  Smiths 
Lærdomme,  side  215). 

Præstedømmets  nøgler  blev  gi- 
vet til  Peter,  Jakob  og  Johannes 
ved  forklarelsen  på  bjerget,  men 
apostelskabet  blev  givet  dem  ved 
Jesus  Kristus,  da  han  kaldte  dem 
til  gerningen,  sammen  med  de  an- 
dre medlemmer  af  de  tolv.  Peter, 
Jakob  og  Johannes  gav  Joseph 
Smith  og  Oliver  Cowdery  det  mel- 
kisedekske præstedømme,  men 
ved  genoprettelsen  af  alle  ting 
blev  det  nødvendigt  for  de  profe- 
ter, der  holdt  nøglerne  fra  forti- 
dens uddelinger,  at  komme  til  Jo- 
seph Smith  og  Oliver  Cowdery  og 
gengive  deres  nøgler  og  myndig- 
heder, så  alle  ting  kunne  blive 
fuldkommengjort  i  den  store  gen- 
oprettelse forud  for  Jesu  Kristi 
komme. 

Joseph  Fielding  Smith. 


Vi  bringer  hermed  en  lidt  forsinket 


julehilsen  Qra  rrmvrih 


Kære  søskende  og  venner! 

De  smukke  røde  og  gyldne  blade  er  næsten  borte,  dagene  bliver  kor- 
tere og  nætterne  længere.  De  kolde  vinde  blæser  ned  fra  bjergene,  og 
snart  vil  jorden  være  klædt  i  hvidt,  når  sneen  dækker  alting  og  får  det 
hele  til  at  ligne  et  mærkeligt  og  smukt  felandskab. 

Når  vinteren  nærmer  sig,  mindes  vi  om,  at  julen  snart  kommer,  den 
tid  på  året,  hvor  vore  tanker  og  vore  bedste  ønsker  mere  end  på  noget 
andet  tidspunkt  går  til  vore  venner  og  vore  kære.  En  af  de  værdifulde- 
ste skatte  på  denne  jord  er  trofaste  venner. 

For  os,  som  bar  det  privilegium  at  være  medlemmer  af  denne  vidun- 
derlige kirke,  betyder  familie  og  venner  et  stærkere  bånd  end  blot  lej- 
ligheden til  at  komme  sammen  i  nogle  få  korte  år  i  dette  jordiske  liv 

Det  betyder  fortsættelsen  af  kærlighed,  venskab  og  tjeneste  i  al  evig- 
hed, hvis  vi  retter  os  efter  de  krav,  der  stilles  til  os.  Det  er  kun  en  lille 
ting  at  bede  om,  når  vi  tænker  på  de  evigheder,  der  ligger  foran  os, 
og  på  de  vidunderlige  forjættelser,  som  er  givet  dem,  der  er  trofaste. 

Verden  fejrer  julen  som  Frelserens  fødselsdag,  og  ofte  går  den  virke- 
lige betydning  af  dagen  tabt  i  al  dens  sus  og  dus  med  selskaber,  fester 
og  kostbare  gaver.  Meget  ofte  glemmes  enken,  de  faderløse  og  den  for- 
krøblede tigger  ved  porten,  medens  folk  prøver  at  behage  og  huske 
dem,  der  har  social  eller  politisk  magt. 

Vi  burde  tænke  på  Frelseren,  vor  himmelske  Faders  Søn,  Kristus, 
som  kom  til  jorden  som  det  lille  barn  fra  Bethlehem,  født  i  de  ringe- 
ste omgivelser,  blandt  fattige  og  ringe.  Hans  forældre  havde  meget  lidt 
af  denne  verdens  gods,  og  hele  hans  liv  var  hans  jordiske  ejendele  me- 
get få,  og  han  opholdt  sig  blandt  de  sagtmodige  og  ringe.  Hans  ord  og 
kloge  råd  har  levet  ned  gennem  tiderne  for  at  give  styrke,  trøst,  sik- 
kerhed og  vejledning  til  dem,  der  lytter  til  hans  ord. 

Hele  sit  liv  tilbragte  han  for  at  ofre  sig  for  sine  medmennesker.  Af 
alle  de  mennesker,  der  har  levet  på  jorden,  er  han  den  eneste,  der  har 
givet  os  den  fuldendte  plan,  hvorved  vi  kan  vinde  evig  glæde.  Hans  ord 
er  løsningen  på  alle  verdens  problemer  og  ulykker.  Hvor  vidunderlig 
kunne  denne  verden  være,  hvis  alle  blot  ville  lytte  til  de  ord,  han  sag- 
de: »Derfor,  alt  hvad  I  vil,  at  andre  skal  gøre  mod  jer,  det  skal  I  gøre 
mod  dem«.  Og  da  Kristus  blev  spurgt  om,  hvilket  bud  der  var  det  stør- 
ste, svarede  han :  »Du  skal  elske  Herren  din  Gud  af  hele  dit  hjerte,  af 
hele  din  sjæl  og  af  hele  dit  sind.  Dette  er  det  første  og  store  bud.  Men 
det  andet  er  dette  ligt,  du  skal  elske  din  næste  som  dig  selv«. 

Begærlighed,  egenkærlighed  og  søgen  efter  personlig  vinding  ville 
intet  betyde,  hvis  vi  fulgte  hans  ord  og  råd.  Hver  eneste  af  os  har  fået 
lejlighed  til  at  tjene,  til  at  gøre  noget  værdifuldt  ud  af  vort  liv.  Det  er 
vort  privilegium  og  vor  pligt  at  hjælpe  andre  til  at  se  sandheden  og 
skønheden  i  vor  religion,  som  er  den  plan,  der  er  givet  os  af  vor  Frel- 
ser. Der  kan  kun  være  een  rigtig  vej  til  at  opnå  fred  og  lykke,  ikke 
blot  i  dette  liv,  men  i  alle  evighedens  utallige  tidsaldre,  og  det  er  den 
plan,  der  er  givet  os  af  Frelseren,  og  de  ord,  der  gives  os  gennem  Her- 
rens profeter  i  gamle  og  nye  tider. 

Planen  er  smuk  og  let  at  følge.  Gør  det  rette  hver  dag,  og  når  afte- 
nen kommer,  vil  vi  have  den  tilfredsstillelse  at  have  tilbragt  dagen  godt. 
At  leve  hver  dag  i  vort  liv  i  fuldeste  mål,  og  udfore  alt  det  gode,  der 
er  muligt,  er  den  bedste  måde  til  at  bringe  fred  i  sindet  og  en  følelse 
af  at  have  udført  noget.  Et  resultatrigt  liv  tælles  ikke  efter  de  år,  vi  le- 
ver, men  efter  mængden  af  det  gode,  vi  har  udført,  og  den  måde  vi  har 
tjent  på  i  årene  her  på  jorden. 

Vi  har  haft  mange  vidunderlige  oplevelser  i  vort  liv,  Herren  har  vel- 
signet os  på  så  mange  måder,  og  for  alt  dette  er  vi  meget  taknemme- 
lige. En  af  de  største  velsignelser,  vi  har  nydt,  og  som  vi  er  meget  tak- 
nemmelige for,  var  det  privilegium  at  arbejde  i  det  skønne  fjerne  land 

Danmark   blandt  så  mange  vidunderlige   mennesker,   som   elsker  Her- 
ren og  prøver  at  tjene  ham  til  alle  tider. 

Vi  vil  altid  skatte  de  venskaber,  vi  fik  der,  og  de  vidunderlige  erfa- 
ringer, vi  modtog,  medens  vi  arbejdede  blandt  de  trofaste  hellige  og 
missionærerne.  Må  Herren  velsigne  hver  eneste  af  Dem  med  helbred 
og  styrke,  med  beslutsomhed  til  at  tjene  ham  og  holde  hans  befalinger. 
Stræb  efter  at  folge  den  sti,  vor  Frelser  har  vist  os,  hvad  der  er  vejen 
til  fuldkommen  fred  og  glæde. 

Vore  tanker  og  bedste  ønsker  vil  være  hos  Dem  i  denne  juletid.  Må 
fred  dvæle  i  Deres  hjerter  og  Deres  hjem  og  give  Dem  glæde  og  til- 
fredshed. Må  De  alle  have  det  forsæt  at  leve  lidt  nærmere  til  hans  lær- 
domme end  nogensinde  før.  Må  den  sande  julens  ånd  være  længe  hos 
Dem,  efter  at  helligdagene  forlængst  er  borte. 

Vi  ønsker  Dem  hver  og  en  en  glædelig  jul  og  et  godt  og  lykkeligt 
nytår. 

Deres  hengivne  Præsident  og  søster  Junius  M.  Sorensen. 


DISTRIKTSKONFERENCERNE  I   1958 

er  fastsat  til  følgende  tider: 

Disfriktskonference  nr.  1 

Aalborg  distrikt  11.  og  12.  januar. 

Odense  distrikt  18.  og  19.  januar. 

Esbjerg  distrikt  25.  og  26.  januar. 

Aarhus  distrikt  1.  og  2.  februar. 

København  distrikt  8.  og  9.  februar. 

Disfriktskonference  nr.  2 

Aalborg  distrikt  29  og  30.  marts. 

Odense  distrikt  5.  og     6.  april. 

Esbjerg  distrikt  12.  og  13.  april. 

Aarhus   distrikt    19.  og  20.  april. 

København    distrikt    26.  og  27.  april. 

Disfriktskonference  nr.  3 

Aalborg  distrikt  30.  og  31.  august. 

Odense  distrikt  6.  og     7.  september. 

Esbjerg  distrikt   13.  og  14.  september. 

Aarhus  distrikt    20.  og  21.  september. 

København   distrikt    27.  og  28.  september. 

Disfriktskonference  nr.  4 

Aalborg  distrikt  25.  og  26.  oktober. 

Odense   distrikt    1.  og     2.  november. 

Esbjerg  distrikt    8.  og     9.  november. 

Aarhus   distrikt    15.  og  16.  november. 

København   distrikt  22.  o«  23.  november. 

RA    M  ISSIONSSEKRETÆREN 


Ved  det  nye  års  komme  begynder  enhver  at  skrive  en  liste  over  de 
ting,  han  vil  gøre  eller  de  ting,  han  ikke  vil  gøre  i  det  kommende  år. 
Næsten  alle  onsker  at  prøve  på  at  blive  bedre. 

For  os  som  medlemmer  af  Kirken  skulle  det  ikke  være  nødvendigt 
at  skrive  ned  hvert  år,  hvad  vi  vil  f/ore,  og  hvad  vi  ikke  vil  gøre.  Hvor- 
for skulle  det  ikke  være  nødvendigt? 

Når  et  menneske  begynder  at  studere  Kirken,  studerer  han  Bibelen, 
han  lytter  ti!  missionærerne,  han  kommer  til  Kirkens  moder,  og  frem- 
for alt,  han  beder  om  de  ting,  som  han  har  hørt  og  læst  om.  Han  er  på 
vej  til  at  få  et  vidnesbyrd  om  evangeliet.  Endelig  fastsættes  dåbsda- 
toen.  Han  har  opnået  et  vidnesbyrd  om  evangeliet,  og  han  forstår  det 
godt  nok  til  at  tillade  sig  at  blive  døbt.  Han  bliver  døbt  og  modtager 
den  Helligånd  —  alle  de  nødvendige  trin  i  evangeliets  plan.  Han  er 
medlem  af  den  eneste  sande  Kirke  på  jordens  overflade. 

Når  et  menneske  bliver  døbt,  har  han  løvet  at  holde  alle  de  befalin- 
ger, der  er  givet  eller  vil  blive  givet.  Han  har  lovet  bl.  a.  at  holde  Vis- 
domsordet,  at  betale  tiende,  at  komme  til  moderne,  ikke  at  tale  ondt 
om  and're,  at  respektere  lederne  o.  s.  v.  Vi  lovede  at  holde  disse  befa- 
linger hver  eneste  dag,  ikke  kun  om  søndagen. 

Når  vi  som  medlemmer  har  en  så  »fuldendt«  række  af  love  at  gå 
efter,  at  leve  efter  hver  dag  i  vort  liv,  hvorfor  skulle  det  så  være  nød- 
vendigt for  os  at  skrive  dem  op  hvert  år? 

Herren  har  været  så  vidunderlig  mod  hver  eneste  af  os.  Han  har  gi- 
vet os  så  mange  velsignelser.  Hver  eneste  dag,  når  man  går  på  gaden, 
kan  man  se  folk,  som  er  krøblinge,  man  kan  se  folk,  som  er  blinde,  og 
man  kan  se  folk,  som  har  det  meget  værre  end  en  selv. 

Hellere  end  at  skrive  alle  de  ting  op,  som  vi  bør  gøre  eller  vil  gøre 
i  1958,  skulle  vi  påtage  os  at  takke  Herren  hver  dag  for  de  velsignelser, 
han  udøser  over  os.  Lad  os  være  klare  over,  hvor  meget  vi  har  at  være 
taknemmelige  for  —  og  huske  at  takke  Herren  for  det. 

Ældste  Neldon  Obørn. 


* 


Dagens  tanke: 

»Bed  altid,  så  skal  jeg  udgyde  min  Ånd  over  dig,  og  stor  skal  din  vel- 
signelse blive,  ja  større,  end  om  du  skulle  få  jordens  skatte  og  den  der- 
med følgende  forgængelighed«.  (L.  &  P.  19:38). 

Referater  fra 


distrikts-  konference  nr.  4< 


København  distrikt,  23.  og  24.  novem 

Distriktskonferencen  i  Køben- 
havn var  denne  gang  henlagt  til 
Amager  grens  kirkebygning,  grun- 
det på  ombygningen  af  kirken  på 
Priorvej. 

Vi  samledes  lørdag  den  23.  no- 
vember kl.  19  til  en  koncert  frem- 
ført af  Amager  grens  sangkor  un- 
der ledelse  af  søster  Inger  Fi- 
scher. Programmet  omfattede  nog- 
le af  Kirkens  dejlige  sange.  Orga- 
nist var  søster  Lena  Ling  Nielsen, 
der  også  medvirkede  med  en  kla- 
versolo. Det  var  en  dejlig  koncert, 
og  et  meget  stort  arbejde  var  lagt 
i  det  dejlige  program.  Efter  kon- 
certen var  der  bazar,  arrangeret 
af  Amager  grens  Kvindelige  Hjæl- 
peforening, og  mange  smukke  ting 
blev  her  udbudt  på  auktion  og  ved 
salg,  og  der  blev  også  solgt  mange 
forskellige  lækre  forfriskninger. 

Søndag  morgen  kl.  9  afholdtes 
præstedømsmøde,  og  samtidig 
Kvindelig  Hjælpeforenings  møde 
under  ledelse  af  søster  Ora  H.  Pe- 
tersen. 

Søndagsskolen  indledtes  kl. 
10,30,  og  det  var  et  dejligt  pro- 
gram, der  her  præsenteredes;  der 
var  fine  taler  og  sange  og  musik- 


ber  1957 

numre,  og  det  blev  altsammen 
fremført  med  stor  frimodighed. 
Til  denne  søndagsskole  var  der 
ialt  tilstede  204. 

Kl.  15  afholdtes  dåbsmøde,  hvor 
søster  Espersen  fra  Rønne  på 
Bornholm  blev  døbt. 

Senere  på  eftermiddagen  afhold- 
tes først  kl.  15,45  instruktionsmø- 
de  for  Primary  og  derefter  kl. 
16,30  funktionærmøde  for  de  øv- 
rige organisationer. 

Søndag  aften  kl.  19  samledes  vi 
til  konferencens  hovedmøde,  hvor 
missionspræsidentskabet  talte  til 
os,  og  broder  Rolf  Christiansen 
fra  Salt  Lake  City  overbragte  os 
en  hilsen  fra  danske  i  Salt  Lake 
City  og  bar  sit  vidnesbyrd,  og  vi 
hørte  også  en  kort  tale  af  di- 
striktspræsident  Bjarne  Gram. 

Amager  grens  sangkor  sang  to 
dejlige  sange,  »Løft  din  stemme« 
og  »Der  er  solskin«,  og  ældsterne 
Karl  P.  Woolsey  og  Julius  Madsen 
sang  en  duet.  Tilstede  201. 

Alle  konferencens  møder  var 
under  præsidium  af  missionspræ- 
sident  Holger  P.  Petersen  og  un- 
der ledelse  af  distriktspræsident 
Bjarne  Gram.  B.  G. 


\      HAI 


HAR    DE    HUSKET    AT    FORNY    DERES    ABONNEMENT    PÅ    STJERNEN* 

Prisen  for  et  helt  år  er  kr.  8,50  i  Danmark,  og  $2.00  i  udlan- 
det, frit  tilsendt.  I  Danmark  bedes  beløbet  venligst  indbetalt 
på  postgirokonto  nr.  333.38,  CHURCH  OF  JESUS  CHRIST  OF 
LATTER-DAY  SAINTS,  Priorvej  12,  København  F.  Husk  på  ta- 
lonen at  skrive  »Stjernen«. 

115  MOK  HOVS  BOG 

Af  Jakob  Jensen,  Kobenhavn. 

(Fortsat). 

Han  sagde,  at  der  var  en  bog,  der  var  skrevet  på  guldplader,  og  som 
indeholdt  en  beretning  om  dette  kontinents  tidligere  indbyggere  og 
deres  oprindelse.  Han  sagde  også,  at  den  indeholdt  det  evige  evange- 
lium i  dets  fylde,  som  Frelseren  overgav  de  tidligere  indbyggere  det. 
Sammen  med  pladerne  var  der  også  opbevaret  to  sten  indfattede  i  sølv- 
buer; disse  sten,  fastgjort  til  en  brystplade,  udgjorde  de  såkaldte  Urim 
og  Turamin,  og  de  mænd,  der  ejede  og  brugte  disse  sten  i  forrige  ti- 
der, kaldtes  »seere«.  Gud  havde  beredt  dem,  så  bogen  skulle  kunne 
oversættes. 

Efter  at  han  havde  sagt  dette,  begyndte  han  at  citere  profetierne  i 
Det  gamle  Testamente.  Han  citerede  forst  en  del  af  det  tredie  kapi- 
tel af  Malakias;  han  citerede  også  det  fjerde  og  sidste  kapitel  af  sam- 
me profeti,  dog  med  en  lille  afvigelse  fra  teksten,  som  den  læses  i 
vore  bibler.  I  stedet  for  at  læse  det  første  vers,  som  det  lyder  i  vore 
bøger,  citerede  han  således:  »Thi  se,  dagen  kommer,  der  brænder 
som  en  ovn,  da  alle  hovmodige  og  alle,  som  gør  ondt,  skal  brænde  som 
halm;  thi  de,  der  kommer,  skal  opbrænde  dem,  siger  Hærskarernes 
Herre,  så  der  ikke  levnes  rod  eller  gren  af  dem«.  Og  videre  citerede 
han  det  femte  vers  således:  »Se,  jeg  vil  åbenbare  jer  præstedømmet 
ved  profeten  Elias,  før  Herrens  store  og  frygtelige  dag  kommer«.  Han 
citerede  også  det  næste  vers  anderledes:  »Og  han  skal  plante  i  børne- 
nes hjerter  de  forjættelser,  som  blev  givet  fædrene,  og  børnenes  hjer- 
ter skal  vendes  til  fædrene.  Om  det  ikke  var  således,  ville  hele  jorden 
fuldstændig  blive  lagt  ode  ved  Hans  tilkommeise.« 

Foruden  disse  steder  citerede  han  Esajas  11.  kapitel  og  sagde,  at 
det  var  ved  at  blive  opfyldt.  Han  citerede  også  det  tredie  kapitel  af 
Apostlenes  Gerninger,  22.  og  23.  vers,  ganske  som  det  står  i  vort  nye 
testamente.  Han  sagde,  at  den  profet  var  Kristus,  men  at  dagen  endnu 
ikke  var  kommet,  da  »hver  sjæl,  som  ikke  hører  på  den  profet,  skal 
udryddes  af  folket«,  men  at  den  snart  ville  komme.  Han  citerede  også 
3.  kapitel  af  Joel,  fra  det  1.  til  det  5.  vers,  og  sagde,  at  dette  endnu 
ikke  var  gået  i  opfyldelse,  men  at  det  snart  ville  ske.  Og  han  sagde 
endvidere,  at  hedningernes  fylde  snart  skulle  indgå.  Han  citerede 
mange  andre  skriftsteder  og  forklarede  mange  ting,  som  ikke  kan 
nævnes  her.  Videre  sagde  han,  at  når  jeg  fik  de  plader,  om  hvilke  han 
havde  talt  —  thi  tiden,  da  jeg  skulle  få  dem,  var  endnu  ikke  kommet 
—  skulle  jeg  ikke  vise  dem  til  noget  menneske,  ej  heller  brystpladen 
med  Urim  og  Tummin,  undtagen  til  dem,  som  jeg  fik  befaling  til  at 
vise  dem  til.« 

Englen  Moroni  besøgte  Joseph  Smith  tre  gange  den  nat.  Da  dagen 
begyndte  at  gry,  var  Joseph  meget  træt,  da  han  slet  ikke  havde  sovet. 

Han  stod  op  og  gik  ud  til  sin  fader,  hvor  de  plejede  at  arbejde  sam- 
men. Faderen  så  straks,  at  der  var  noget  i  vejen  med  Joseph,  og  sagde, 
at  han  skulle  gå  hjem.  På  vejen,  da  han  skulle  over  et  gærde,  faldt  han 
og  vågnede  først,  da  der  var  en,  der  tiltalte  ham  ved  navn.  Det  var 
atter  Moroni,  som  spurgte,  om  han  havde  sagt  noget  til  sin  fader.  Det 
havde  han  ikke,  og  sendebudet  sagde  til  ham,  at  han  skulle  gå  til  sin 
fader  og  forklare  ham  alt,  og  derefter  skulle  han  gå  op  til  højen  og  få 
at  vide,  hvor  pladerne  var. 

»Jeg  adlød  og  gik  tilbage  til  min  far  på  marken  og  fortalte  ham  det 
hele.  Han  svarede,  at  det  var  fra  Gud,  og  formanede  mig  til  at  gøre, 
som  sendebudet  havde  befalet.  Jeg  forlod  marken  og  gik  til  det  sted, 
hvor  sendebudet  havde  sagt  mig,  at  pladerne  lå  forvaret,  og  takket 
være  det  syns  klarhed,  som  jeg  havde  haft,  kendte  jeg  straks  igen  ste- 
det, da  jeg  kom  dertil«. 

Højen  ligger  ved  byen  Manchester  i  Ontario  amt,  New  York.  På 
vestsiden  af  højen,  ikke  langt  fra  toppen  lå  en  stor  sten,  der  var  tyk 
og  afrundet  på  den  øverste  side  og  flad  på  undersiden.  Han  løftede 
stenen  ved  hjælp  af  en  stang.  Under  stenen  var  en  kiste,  lavet  af  sten, 
der  holdtes  sammen  med  en  slags  cement.  I  kisten  lå  pladerne  sam- 
men med  Urim  og  Thummin  og  brystspandet.  Da  Josef  ville  tage  pla- 
derne, blev  han  standset  af  sendebudet,  der  sagde,  at  tiden  endnu  ikke 
var  kommet,  først  om  fire  år  ville  han  få  dem,  men  hvert  år  på  den 
samme  dag  skulle  de  mødes  der.  Det  gjorde  de,  og  Joseph  modtog  be- 
læringer af  ham  angående  Herrens  vilje. 

Den  22.  september  1827  fik  Joseph  Smith  så  pladerne  af  Moroni; 
han  fik  besked  på  at  passe  godt  på  dem,  ellers  ville  de  blive  taget  fra 
ham.  Det  viste  sig,  at  der  var  mange,  der  ville  have  fat  i  dem.  Til 
sidst  blev  forfølgelsen  så  uudholdelig,  at  han  blev  tvunget  til  at  for- 
lade Manchester,  og  sammen  med  sin  hustru  rejste  han  derfor  til  sin 
svigerfader,  der  boede  i  Susquehanna  amt  i  staten  Pennsylvanien. 
Der  begyndte  han  at  oversætte  pladerne  ved  hjælp  af  Urim  og  Thum- 
min samt  brystpladerne.  Den  5.  april  1829  kom  Oliver  Cowdery  til 
Joseph  Smiths  hus.  De  kendte  ikke  hinanden,  men  Cowdery  sagde,  at 
han  var  skolelærer  og  havde  hørt  om  pladerne,  og  de  blev  enige  om, 
at  han  skulle  nedskrive,  hvad  Joseph  oversatte,  og  på  den  måde  gik 
det  hurtigt  fremad  med  oversættelsen  af  pladerne,  siden  blev  det  så 
til  Mormons  Bog. 

Den  15.  maj  gik  de  ud  i  skoven  for  at  bede  og  adspørge  Herren  an- 
gående dåb  til  syndernes  forladelse,  som  de  fandt  omtalt  under  over- 
sættelse af  pladerne.  Medens  de  således  bad  til  Herren,  kom  et  him- 
melsk sendebud  i  en  klar  sky  ned  fra  himmelen,  lagde  sine  hænder  på 
deres  hoved  og  sagde: 

»I  Messias's  navn  overdrager  jeg  jer,  mine  medtjenere,  Arons  præ- 
stedømme, som  ejer  nøglerne  til  engles  betjening  og  til  omvendelsens 
evangelium  og  til  dåb  ved  nedsænkning  til  syndernes  forladelse;  og 
dette  skal  aldrig  mere  tages  fra  jorden,  førend  Levis  sønner  atter 
frembringer  et  offer  for  Herren  i  retfærdighed«. 

Det  sendebud,  som  tildelte  dem  dette  præstedømme,  sagde,  at  han 
var  Johannes  Døberen.  En  måned  senere  kom  Peter,  Jakob  og  Johan- 
nes for  at  give  dem  det  melkisedekske  præstedømme.  Ved  indvielsen 
af  Kirtland  Tempel  den  3.  april  1836  viste  flere  af  de  gamle  profeter 
sig  og  overgav  Joseph  Smith  og  Oliver  Cowdery  nøglerne  til  deres  re- 
spektive kald  indenfor  præstedømmet.  Præstedømmet  blev  gengivet  i 
sin  fylde  i  de  forskellige  ordinancer. 

Lad  os  gå  tilbage  til  Det  Nye  Testamente.  I  Mattæus  16:13 — 19  hed- 
der det:  »Da  Jesus  var  kommet  til  egnen  ved  Kæsarea  Filippi,  spurgte 
han  sine  disciple  og  sagde:  Hvem  siger  folk,  at  Menneskesønnen  er? 
De  svarede:  Nogle  siger:  Johannes  Døber;  andre:  Elias;  andre:  Jere- 
mias eller  en  anden  af  profeterne.  Han  spørger  dem:  Men  I,  hvem  si- 
ger I,  at  jeg  er?  Og  Simon  Peter  svarede  og  sagde:  Du  er  Kristus,  den 
levende  Guds  Søn.  Da  svarede  Jesus  og  sagde  til  ham:  Salig  er  du, 
Simon,  Jonas'  søn!  thi  det  har  kød  og  blod  ikke  åbenbaret  dig,  men 
min  Fader,  som  er  i  himlene.  Så  siger  jeg  til  dig,  at  du  er  Petrus,  og 
på  den  klippe  vil  jeg  bygge  min  kirke,  og  dødsrigets  porte  skal  ikke 
få  magt  over  den.  Og  jeg  vil  give  dig  himmerigets  nøgler,  og  hvad  du 
binder  på  jorden,  skal  være  bundet  i  himlene,  og  hvad  du  løser  på 
jorden,  det  skal  være  løst  i  himlene«. 

Frelseren  ville  ikke  bygge  sin  menighed  på  Peter,  men  på  en  klippe, 
nemlig  åbenbarelsens  klippe,  og  det  er,  hvad  der  er  sket  for  godt  100 
år  siden,  da  Gud  Faderen  og  hans  Søn  viste  sig  for  Profeten  Joseph 
Smith,  han  skulle  oversætte  Mormons  Bog  og  senere  oprette  Jesu  Kri- 
sti Kirke  af  Sidste  Dages  Hellige.  Det  var  engelen  Moroni,  der  gav 
ham  pladerne  til  Mormens  Bog,  senere  Johannes  Døberen,  som  gav 
Joseph  Smith  og  Oliver  Cowdery  det  aronske  præstedømme,  og  senere 
Peter,  Jakob  og  Johannes,  der  gav  dem  det  melkisedekske  præste- 
domme. (Fortsættes) 


jsr 


LKvindeli 


ig     III  I  I  ri  I  OIM   >  I  \4. 

Bazar  i  Silkeborg.  kilde«  og  bøn  ved  ældste  Spencer 
Lørdag  den  23.  november  1957  B.  Greer,  hvorefter  præsidentin- 
afholdt  Kvindelig  hjælpeforening  den,  søster  Astrid  Bruun,  bød 
i  Silkeborg  bazar,  der  åbnedes  velkommen  til  alle  søskende  og 
med  sangen   »Kærlighed  er  lysets  venner.   Efter  en   lille  underhold- 

ning,  bestående  af  oplæsning  ved 
søster  Edith  Leth  af  Mormons 
Bog:  Alma  7.  kapitel,  sang  af  to 
Primary  piger,  »Hvorfra  kommer 
du,  du  lille  stjerne?«,  og  sang  og 
musik  ved  ældste  Chad  Thorder- 
son  fra  Aarhus,  gik  vi  over  til 
selve  bazaren.  Mange  dejlige  ting, 
som  søstrene  havde  lavet,  var  lagt 
frem  til  salg,  og  vi  ihavde  den  glæ- 
de, at  Primary  også  kunne  frem- 
vise en  mængde  fine  sager,  som 
pigerne  og  drengene  havde  lavet, 
de  stod  selv  for  salget  og  fik  ud- 
solgt, så  deres  øjne  strålede  af 
glæde    og    taknemmelighed    over 


det  gode  resultat  af  deres  arbej- 
de. Også  Kvindelig  hjælpefor- 
ening fik  udsolgt;  der  var  også 
servering  af  suppe  og  varme  pøl- 
ser samt  desserter  og  sodavand. 
Og  det  bedste  af  det  hele:  der  var 
en  dejlig  ånd  tilstede,  iså  man  rig- 
tig kunne  mærke  kærligheden 
blandt  alle.  Vi  havde  også  den 
glæde  at  se  flere  af  missionærer- 
ne fra  andre  grene  og  også  en  del 
venner  af  Kirken,  og  alt  forløb 
på  bedste  måde.  Vi  sluttede  kl. 
halvti,  og  vi  var  alle  enige  om, 
at  det  havde  været  en  vidunderlig 
bazar.  Tilstede  41. 

E.L. 


SØNDAGSSKOLEN 

Nadververs  for  januar: 

For  Senior  Søndagsskolen: 

»Dette  er  mit  legeme,  som  gives  for  jer;  gør  dette  til  ihukommelse  af 
mi<)!«  (1.  Kor.  11:24). 

For  Junior  Søndagsskolen: 

Jeg  kommer  til  dig  angerfuld, 
jeg  føler,  du  elsker  mig. 
Når  nadveren  jeg  nyder  her, 
jeg  vil  erindre  dig. 


Ved  begyndelsen  af  hvert  år  ser 
vi  mod  fremtiden  med  et  ønske 
o,m  at  forbedre  os.  Vi  har  haft 
den  glæde  at  have  fremgang  i  vor 
organisation  i  det  forløbne  år,  og 
det  kan  De,  lærere  og  ledere,  væ- 
re virkelig  stolte  af.  Lad  os  imid- 
lertid i  det  kommende  nye  år  be- 
slutte os  til  at  gøre  det  endnu 
bedre,  og  lad  os  huske,  at  sjæle 
er  kostbare  i  Herrens  øjne,  og  at 
arbejdet  med  at  undervise  og  vej- 
lede dem  på  retfærdighedens  sti- 
er er  det  vigtigste  arbejde  i  ver- 


den. Lad  os  derfor  arbejde  sam- 
men, så  vi  bedre  kan  udføre  de 
ting,  som  Herren  har  befalet  os 
at  gøre. 

Må  Herren  velsigne  Dem  i  De- 
res arbejde,  så  De  kan  være  red- 
skaber i  hans  hånd  til  at  gøre  li- 
vet bedre  for  de  unge  mennesker 
i  Kirken. 

Med  de  bedste  ønsker  for  det 
nye  år  og  tak  for  det  gode  arbej- 
de, der  er  udført  i  det  år,  der  er 
gået. 

Hovedbestyrelsen. 

Indbinding  af  Stjernen  1Q5J 

Stjernen  for  1957  kan  nu  indbindes.  Bogbinderen  har  atter  i  år  givet 
os  et  meget  tordelagtigt  tilbud,  således  at  en  lignende  indbinding  som 
i  1956  (smuk  pluviusin  med  ægte  guldtryk)  kan  leveres  til  en  pris  af 
kr.  7.00.  Da  denne  billige  pris  imidlertid  forudsætter,  at  et  større  antal 
indbindes  på  een  gang,  bedes  de  Stjerner,  der  ønskes  indbundet,  ven- 
ligst indsendt  til  missionskontoret  snarest  muligt,  og  i  hvert  fald  så  be- 
tids, at  vi  har  dem  inden  den  1.  februar  1958. 

Vi  lader  desuden  indbinde  et  begrænset  antal  eksemplarer,  der  kan 
leveres  til  samme  pris  plus  abonnementsprisen,  kr.  8.50,  altså  ialtkr.  15.50 
i  Danmark,  $3.00  i  udlandet,  frit  tilsendt. 

Bøgerne  kan  leveres  i  farverne  brun,  rød,  bordeaux,  blå,  grøn  eller  sort. 
Husk  at  anføre,  hvilken  farve  der  ønskes.  Hvis  intet  andet  anføres,  leveres 
brun   indbinding. 

Betalingen  bedes  venligst  indsendt  samtidig  med  bestillingen  til 
CHURCH  OF  JESUS  CHRIST  OF  LATTER-DAY  SAINTS,  Priorvej  12,  Kø- 
benhavn F.,  i  Danmark  postgirokonto  nr.  333.38. 


Gensidig  uddannelsesforening 


Når  det  gamle  år  rinder  ud  og 
det  nye  år  begynder,  er  vi  tilbøje- 
lige til  at  gøre  status  over  vort 
liv,  og  at  tage  nye  beslutninger, 
som  kan  styrke  de  svagheder,  vi 
finder  hos  os  selv.  Sandsynligvis 
er  den  svaghed,  der  er  mest  al- 
mindelig hos  alle,  sendrægtighed: 
at  udsætte  til  i  morgen  hvad  vi 
burde  udfore  i  dag.  Mennesker, 
der  har  haft  egenskaber,  der 
kunne  have  gjort  dem  til  store 
mennesker,  er  blevet  holdt  nede 
i  ubemærketheden,  fordi  de  har 
manglet  dygtighed  til  at  organise- 
re  deres  liv  og  deres  tid. 

Vi  ved  ikke,  hvor  megen  tid 
Herren  tildeler  os  til  at  udføre 
de  ting,  han  har  givet  os  at  ud- 
føre; derfor  er  det  nødvendigt  at 
bruge  vor  tid  godt  hver  dag,  ord- 
ne problemerne,  så  snart  de  viser 


sig,  så  vi  kan  finde  os  selv  for- 
beredt til  at  mode  »i  morgen«. 
Som  funktionærer  og  lærere  i 
G.U.F.  har  vi  et  vigtigt  arbejde 
at  udfore,  og  er  blevet  begavet 
med  forskellige  evner  til  at  ud- 
føre de  ting,  som  Herren  har  kal- 
det os  til  at  udføre.  Da  vi  ikke 
ved,  hvor  megen  tid  Herren  vil 
give  os  til  at  udføre  disse  ting, 
må  vi,  hvis  vi  skal  få  de  bedste 
resultater  ud  af  vore  anstrengel- 
ser, også  planlægge  vor  tid  godt, 
og  huske  på,  at  ideer,  der  ikke 
prøves,  og  talenter,  der  ikke  ud- 
vikles,  er   spildt. 

Tag  i  år  den  beslutning  at  gore 
dit  liv  mere  effektivt  og  udfør  de 
ting,  som  du  skal  udføre,  ved  at 
afskaffe  den  tilbøjelighed  til  at 
opsætte,  som  i  det  forløbne  år 
måske  har  hæmmet  dig. 

Hovedbestyrelsen. 

GENEALOGISK 

Præsident  George  Albert  Smith 
har  i  sin  tid  fortalt  en  historie 
om  to  brodre,  der  boede  i  en  by 
i   det   nordlige  Utah: 

»Den  ældste  broder,  Henry,  var 
bankdirektør  og  havde  rigelige 
midler.  Den  anden  broder,  Geor- 
ge, var  farmer  og  havde  ikke  stort 
andet  end  dagen  og  vejen,  men 
han  nærede  et  stærkt  ønske  om 
at  udfore  tempelarbejde  for  deres 
døde.  Han  fik  sit  slægtsarbejde 
ordnet  og  gik  ind  i  templet  og  ar- 
bejdede for  dem,  der  var  gået  på 
den  anden  side. 

En  dag  sagde  George  til  Henry: 
»Jeg  synes,  at  du  skulle  gå  med 
til  templet  og  hjælpe  til.« 

Men  Henry  svarede :  »Det  har 
jeg  ikke  tid  til.  Jeg  har  nok  i  at 
passe  banken  og  dens  forretnin- 
ger.« 

George  sagde:  »Du  er  den  æld- 
ste -  du  burde  gå.« 

Den  ældre  broder  svarede:  »Gå 
du.  Du  arbejder  kun  om  somme- 
ren. Du  er  landmand.  Jeg  må  ar- 
bejde hele  tiden.« 

George  sagde:  »Ja,  jeg  må  også 
arbejde,  men  om  vinteren  tager 
jeg  mig  tid  til  at  udfore  tempel- 
arbejde.« 

Henry  blev  ved  og  sagde:  »Gå 
du  nu  og  gør  det.  Jeg  skal  nok 
klare  det.« 

Et  årstid  senere  besogte  Henry 
George  og  sagde:  »George,  jeg  har 
haft  en  drøm,  som  plager  mig  en 
del.  Jeg  gad  egentlig  vide,  om  du 
kan  fortælle  mig,  hvad  den  be- 
tyder.« 

George  spurgte:  »Hvad  drømte 
du.   Henry?« 

Henry    sagde:    »Jeg    drømte,    at 

du  og  jeg  var  gået  på  den  anden 
side  af  sløret.  Medens  vi  gik,  kom 
vi  til  en  smuk  by.  Folk  var  sam- 
let i  grupper  på  mange  steder,  og 
hvert  eneste  sted,  hvor  vi  kom, 
gav  de  dig  hånden  og  lagde  deres 
arm  oui  dig  og  velsignede  dig  og 
sagde,  hvor  taknemmelige  de  var 
for  at  se  dig,  men,«  sagde  han, 
»•de  lagde  dårligt  nok  mærke  til 
mig,  ide  var  knap  nok  venlige. 
Hvad  betyder  det?« 

George  spurgte:  »Du  troede  vi 
var  på  den  anden  side  af  sløret?« 

»Ja.« 

»Ser  du,  det  er  det,  jeg  har  talt 
til  dig  om.  Jeg  har  provet  på  at 
få  dig  til  at  gøre  arbejde  for  dem, 
som  er  derovre.  Jeg  har  udført 
arbejde  for  mange  af  dem,  men 
der  skal  udføres  meget  mere  ar- 
bejde  endnu.« 

»Jamen,  hvorfor  var  de  ikke 
glade  for  at  se  mig?  Jeg  er  lige 
så  meget  i  familie  med  dem,  som 
du  er.« 

George  sagde:  »Hvad  har  du 
gjort  for  dem?« 

Henry  hang  med  hovedet,  og 
han  sagde:  »Jeg  tror  ikke,  jeg 
har  gjort  noget.« 

»Så,«  sagde  George,  »må  du  hel- 
lere se  at  komme  i  gang,  fordi  du 
nu  har  fået  en  smag  på,  hvad  der 
venter  dig,  når  du  kommer  der- 
over, hvis  du  ikke  får  din  del  af 
dette  arbejde  udført««. 

Lad  os  alle  tage  ved  lære  af 
denne  lille  historie  og  udfore  ar- 
bejde for  vore  afdøde  slægtninge, 
så  det  ikke  iskial  gå  os  som  den 
ældste  af  brodrene. 

Med  de  bedste  ønsker  for  det 
nye  år  fra  hovedbestyrelsen. 

KICIItM    IltllCIMHItM* 


budskab 


»Og  ve  den,  der  ikke  vil  lytte 
til  Jesu  ord  eller  til  deres,  som 
han  har  udvalgt  og  udsendt  blandt 
dem;  thi  den,  som  ikke  modtager 
Jesu  ord  eller  deres  ord,  som  han 
har  udsendt,  modtager  ikke  ham; 
og  derfor  vil  han  ikke  modtage 
dem  på  den  yderste  dag«.  (3.  Nc- 
phi  28:34). 

Formål:  At  påpege,  at  det  for- 
langes af  de  sidste  dages  hellige, 
at  de  lytter  til  Jesu  ord  og  til  de- 
res ord,  som  han  har  udvalgt  til 
at  lede  Kirken. 

I  ovennævnte  citat  giver  Mor- 
mon os  to  nært  beslægtede  prin- 
cipper, der  er  grundlæggende  for 
vor  Kirke.  Det  første  er,  at  der- 
som vi  antager  Jesus  som  Kristus, 
må  vi  også  antage  hans  ord  og 
hans  lære.  Jesus  og  hans  ord  er 
uadskillelige.  Han  er,  hvad  han 
har  lært.  For  det  andet  forlanges 
det,  at  vi  af  hele  vort  hjerte  tager 
imod  dem,  som  er  ordineret  til 
at  virke  som  hans  repræsentanter, 
og  at  vi  antager  hans  ord.  Denne 
antagelse  er  et  bevis  på,  at  vi  an- 
tager Herren   og  hans  ord. 

Ved  generalkonferencen  i  april 
1955  erklærede  ældste  George  Q. 
Morris: 

»  .  .  .  det  er  vor  alvorligste 
pligt  i  livet  at  kende  ham  (Her- 
ren)   og  elske  ham Herren 

Jesus  Kristus  står  ikke  ankla- 
get for  verden  .  .  .  Verden  står 
anklaget  for  Herren  Jesus  Kri- 
stus, og  vi  må  gøre  regnskab 
for  den  holdning,  vi  har  ind- 
taget overfor  ham  og  hans  bud- 
skab, og  vi  kan  ikke  antage  ham 
uden  at  antage  hans  principper 
og  hans  læresætninger.  .  .  No- 
get andet,   som   verden   må   for- 


stå, hvis  de  vil  kende  sandhe- 
den ...  er,  at  de,  der  modtager 
eller  forkaster  Guds  tjeneres 
lærdomme,  vidnesbyrd  og  for- 
maninger, modtager  eller  for- 
kaster Herren  Jesus  Kristus. 
Han  sagde  til  de  halvfjerds,  da 
han  sendte  dem  ud  for  at  præ- 
dike evangeliet:  »Den,  som  ho- 
rer jer,  horer  mig,  og  den,  som 
ringeagter  jer,  ringeagter  mig.« 
(Luk.   10:16)«. 

Vi  omtaler  undertiden  tiende- 
betaling som  bevis  på  troskab 
mod  og  efterlevelse  af  Herrens 
bud  og  befalinger.  På  samme  må- 
de er  vor  opretholdelse  af  Kir- 
kens autoriteter  bevis  på  tro  på 
Kristi  guddommelighed.  Det  er 
blevet  erklæret,  at  det  forste 
skridt  mod  apostasi  og  frafald  er 
kritik  af  autoriteterne.  I  »Discour- 
ses  of  Brigham  Young«  læser  vi : 

»Når  et  menneske  begynder 
at  finde  fejl  og  sporger  om  det- 
te og  hint  og  siger:  »Ser  det  ud 
til  at  være  dikteret  af  Herren,« 
kan  vi  være  overbevist  om,  at 
vedkommende  har  apostasi  en  s 
ånd  i  større  eller  mindre  grad 
.  .  .  Dersom  folk  ville  leve  de- 
res religion,  ville  der  ikke  væ- 
re nogen  frafaldne,  og  vi  ville 
ikke  hore  beklagelser  eller  fejl- 
fin den.«  (Discourses  of  Brig- 
ham Young,  side  83-84). 

Lad  os  glæde  og  fryde  os  over, 
at  vi  i  Kirken  har  store  og  gode 
mænd  til  at  lede  os  -  mænd  ud- 
valgt af  Gud,  og  i  besiddelse  af 
magt  og  myndighed  til  at  frem- 
me hans  planer  og  hensigter. 

I  Lære  og  Pagter  læser  vi: 

»  .  .  .  mit  ord  skal  ikke  for- 
gå, men  skal  gå  i  opfyldelse, 
enten  ved  min  egen  rost  eller 
mine  tjeneres,  thi  det  er  det 
samme.«    (L.  &  P.   1:38). 

KREDSLÆRERNES  BUDSKAB 


»Du    skal    ære    din    fader   og   din 
moder« 

Budet  »Du  skal  ære  din  fader 
og  din  moder«  har  tordnet  i  år- 
hundreder. Det  er  lige  så  vigtigt 
i  dag,  som  den  gang  Herren  for- 
kyndte det  fra  Sinai  Bjerg.  Det  vil 
leve  evigt.  Kun  et  udpint  sind 
ville  have  glæde  af  dets  dødelige 
afgang  eller  være  fri  for  dets  for- 
pligtelser. 

Hvilke  forpligtelser  er  forbun- 
det med  dette  bud?  Hvorledes  kan 
enhver  af  os  ære  sin  fader  og  sin 
moder?  Lad  os  her  tænke  på  nog- 
le forslag  til  hvert  medlem  af  fa- 
milien. 

Faderen.  Er  du  lige  så  trofast 
over  for,  hvad  din  fader  og  moder 
trænger  til,  som  de  var,  da  du 
trængte  til  dem?  Hvor  længe  er 
det  siden,  du  besøgte  dem?  Hvor 
længe  er  det  siden  du  gav  udtryk 
for,  eller  endnu  bedre,  viste  din 
påskønnelse  af,  hvad  de  har  gjort 
for  dig?  Gør  tanken  på  dig  dem 
lykkelige?  Og  til  slut,  er  den  mand 
du  er,  den  mand  de  bad  om,  at 
du  ville  blive? 

Ja,  der  er  også  din  hustrus  for- 
ældre. Glem  ikke  dem.  De  gav  dig 
den  største  gave,  det  var  i  deres 
magt  at  give  -  deres  datter. 

Moderen.  Din  opmærksomhed 
over  for  din  fader  og  moder  og 
den  opmærksomhed,  du  viser  de- 
res timelige  og  åndelige  fornøden- 
heder, betyder  meget  mere  for 
dem,  end  hvis  de  samme  tjenester 
kom  fra  nogen  anden  person  eller 
virksomhed  på  jorden.  Hvis  tiden 
har  svækket  dem,  bøjet  dem,  sa 
glem  ikke,  at  du  bar  bidraget  me- 
get  til   disse  forandringer.  De   el- 


skede dig,  sad  oppe  om  natten, 
bad,  græd,  bekymrede  sig,  håbede 
og  drømte.  De  får  deres  belønnin- 
ger i  dig  og  dine  handlinger.  Er 
du  tilfreds?  Er  de? 

Din  mands  forældre  -  er  du  be- 
tænksom over  for  dem?  Tro  ikke, 
at  du  ikke  har  forpligtelser  over 
for  dem  også. 

Sønnen.  Hvis  du  er  en  omsorgs- 
fuld søn,  er  dine  forældre  aldrig 
»den  gamle  mand«  og  »den  gamle 
dame«.  De  er  Guds  personlige  ga- 
ver til  dig.  Gør  lige  så  meget,  giv 
lige  så  meget  og  gå  lige  så  langt 
for  at  beskytte  dem  fra  skam  og 
hjertesorg,  som  de  ville,  og  gør, 
for  at  beskytte  dig. 

Hvis  du  af  og  til  opdager,  at  du 
ved  mere  end  de,  så  tak  dem  fol- 
den store  lejlighed  du  har  fået  til 
at  lære.  Hav  respekt  for  dit  hjem 
og  for  dem,  der  leder  det  -  det  er 
den  største  skole,  du  nogensinde 
vil  gå  i  -  den  er  blevet  velsignet 
med  de  største  lærere,  du  nogen- 
sinde vil  kende. 

Datteren.  Hvis  du  kunne  kende 
dine  forældres  tanker,  høre  deres 
bonner,  føle  deres  ængstelse,  kun- 
ne du  aldrig  sige:  »Det  kommer 
ikke  dem  ved«.  Du  er  en  del  af 
dem.  Hvis  du  gør  noget  forkert, 
bliver  de  kede  af  det.  Hvis  du 
kommer  noget  til,  gør  det  dem 
ondt.  Hvis  du  er  lykkelig,  er  de 
lykkelige.  Du  er  deres  tempel  - 
og  Guds.  De  beder  hver  dag  for 
dig.  Du  og  Herren  må  tilsammen 
besvare  deres  bønner. 

Lad  os  som  medlemmer  af  Kir- 
ken tænke  på,  at  forældre  er  vor 
himmelske  Faders  repræsentanter 
i  oplæringen  af  hans  sønner  og 
døtre.  Det  er  et  umådeligt  ansvar. 

f4-alborg-  nev  på  Jlæsø 


Mørket  var  ved  at  falde  over 
Frederikshavn,  da  en  bus  ankom 
til  havnen  lordag  den  16.  novem- 
ber. Aalborg  grens  kor,  ialt  30 
medlemmer,  var  på  vej  til  Byrum, 
Læsø,  hvor  ældsterne  Harris  Do- 
ne og  Kent  Madsen  i  samarbejde 
med  missionærerne  fra  Frede- 
rikshavn havde  arrangeret  en 
koncert    i    biografsalen. 

Det  var  med  skepsis,  at  med- 
lemmerne af  koret  gik  ombord  i 
den  lille  fiskerbåd,  som  vi  havde 
lejet.  Ja,  de  havde  bestemt  reg- 
net med.  at  den  var  større.  Ffter 
to  en  halv  times  sejlads  ankom 
vi  til  Læsø,  hvor  missionærerne 
tog  imod  os  på  kajen. 

Indbyggerne   på  oen   var  meget 


venlige  og  gæstfrie,  og  efter  en  ti- 
mes underholdning  med  smukke 
sange  af  koret  og  forskellige  so- 
lonumre, udtrykte  Læsøboerne 
deres  tak  ved  bl.  a.  at  byde  koret 
gratis  anvendelse  af  biografsalen 
næste  gang  de  vil  synge  her  på 
oen. 

Efter  at  ældste  Allen  King, 
grenspræsident  for  Aalborg  gren, 
havde  indledt  med  bøn,  sang  ko- 
ret under  ledelse  af  ældste  Paul 
Christensen  en  række  kirkesange, 
som  imponerede  og  inspirerede 
de  tilstedeværende.  Et  af  hoved- 
punkterne ved  aftenen  var  ældste 
Richard  Rays  klaversolo,  »Mala- 
guenia«.  »O,  min  Fader«,  med  fru 
Trine   Munkholm   som   solist  blev 


22 


ualmindelig  godt  sunget,  ligeledes 
en  solo  ved  ældste  James  Poulsen. 
Det  viser  sig  stadig,  at  Guds  ord 
udmærket  kan  forkyndes  ved 
hjælp  af  musik. 

I  et  foredrag  over  emnet  »Er 
mormonerne  kristne?«  fortalte  di- 
striktspræsident Tagg  Hundrup 
bl.  a.  om  vor  ubetingede  antagel- 
se og  tilbedelse  af  Jesus  Kristus, 
Bibelen  som  grundvold  for  »mor- 
monerne«s  tro,  og  hvorfor  og 
hvornår  polygamiet  blev  ophævet. 

Efter  en  tak  ved  ældste  Harris 
Done  til  alle  for  denne  vellykke- 
de aften,  sluttede  den  nye  di- 
striktspræsident for  Aalborg  di- 
strikt, ældste  Allen  Mickeisen, 
med  bøn,  og  de  135  tilstedevæ- 
rende forlod  salen,  både  åndeligt 
opbyggede  og  glade  for  den  dej- 
lige oplevelse,   de  havde  haft. 


Guds  arbejde  blandt  nogle  af 
Danmarks  venligste  indbyggere 
går  fremad,  siger  ældste  Kent 
Madsen  og  ældste  Harris  Done. 
Sådanne  eksempler  på  Kirkens 
frugter  hjælper  uendelig  meget  til 
at  vise  vore  venner  i  verden  den 
glæde,  man  får  ved  aktiv  delta- 
gelse  i  Herrens  værk. 

Tidligere  distriktspræsident, 
ældste  Tagg  Hundrup,  vil  gerne 
herigennem  takke  medlemmer, 
venner  og  missionærer  i  hele  Aal- 
borg distrikt  for  den  gode  ånd  og 
den  villighed,  som  han  har  mødt 
i  den  tid,  han  har  været  distrikts- 
præsident,  og  han  er  sikker  på, 
at  den  nye  distriktspræsident, 
ældste  Allen  Mickeisen,  kan  regne 
med   den   samme   stolte. 

H.  N.  D.  og  T.  B.  H. 


EFTERLYSNING! 

Til  indbinding  mangler  vi  nogle  eksemplarer  aif  STJERNEN 
for  januar  og  februar  1956.  Såfremt  der  er  abonnenter,  der  har 
de  pågældende  numre  og  ikke  selv  har  brug  for  dem,  vil  vi  være 
meget  taknemmelige  for  at  få  dem  overladt.  Vi  betaler  dem  med 
75  øre  pr.  stk.  De  bedes  venligst  sendt  snarest  til  STJERNEN's 
kontor,  Priorvej  12,  Kobenhavn  F.  På  forhånd  tak  for  hjælpen! 


PERSONLIGE    NYHEDER  FRA   NÆR   OG 
FØDSELSDAGE: 

SILKEBORG:  Den  1.  januar  fyl- 
der søster  Ane  Kirstine  Jensen  85 
år.  Hjertelig  til  lykke! 

KØBENHAVN:  Den  4.  januar  fyl- 
der søster  Jorgine  Christensen  75 
år.  Hjertelig  til  lykke! 

Den  20.  januar  fylder  søster 
Enny  Misfeldt  Hansen  70  år. 
Hjertelig  til  lykke! 

Den  22.  januar  fylder  broder 
Marius  Thomas  Thomsen  05  år. 
Hjertelig  til  lykke! 


FJERN: 

BRØNDERSLEV:  Den  6.  januar 
fylder  broder  Ghr.  Peter  Thom- 
sen 70  år.  Hjertelig  til  lykke! 

RANDERS:  Den  22.  januar  fylder 
søster  Asta  Kjær  Christensen  60 
år.  Hjertelig  til  lykke! 

FREDERIKSHAVN:  Den  27.  januar 
fylder  broder  Jens  Marinus  Chri- 
stensen 65  år.  Hjertelig  til  lykke! 

FREDERIKSHAVN:  Den  7.  novem- 
ber fyldte  søster  Ottine  Dagmar 
Sørensen  85  år.  Hjertelig  til  lyk- 
ke! 

Basketball-kamp   mellem   missionær- 
hold og  det  danske  landshold 

Onsdag  den  13.  november  spil- 
lede missionærerne  mod  det  dan- 
ske landshold  i  Otto  Monsted-hal- 
len i  Kobenhavn.  Forst  blev  der 
holdt  en  lille  velkomsttale  af  for- 
manden for  Dansk  Basketball- 
Forbund,  X.  D.  Petersen,  hvori 
han  bod  præsident  Holger  P.  Pe- 
tersen og  frue  velkommen  og  sam- 
tidig udtrykte  sin  store  glæde 
over   holdenes   gode   samarbejde. 

Kampen  begyndte  med  et  godt 
og  kraftigt  spil,  lige  fra  det  før- 
ste flojt  lod.  Danmark  startede 
med  at  fore  i  de  forste  10  minut- 
ter af  kampen,  som  ellers  begynd- 
te meget  jævnbyrdigt,  med  godt 
og  afvekslende  spil.  Efter  forste 
halvleg  havde  missionærerne  23 
points  mod  Danmarks  18. 

Anden  halvleg  begyndte  lidt 
dodt,  men  efter  nogle  få  minut- 
ter blev  der  lidt  mere  liv  over 
spillet,  det  var  til  al  begynde  med 
meget  jævnbyrdigt,  men  efter  4-5 
minutters  forlob  viste  missionæ- 
rerne, at  de  var  fodt  med  det  og 
at  basket-hall  er  et  amerikansk 
nationalspil. 

Missionærerne  spillede  hurtigt 
og  scorede  en  del  mål,  og  de  ud- 
skiftede på  en  meget  virknings- 
fuld måde  4  af  holdets  5  spillere 
hele  to  gange,  så  de  bedste  spil- 
lere igen  kom  ind  i  slutningen  af 
kampen  med  friske  kræfter.  I  de 
sidste  minutter  af  kampen  blev 
der  spillet  meget  hurtigt  og  hårdt 
af  begge  holdene,  men  lidt  over- 
legent af  missionærerne,  som 
vandt    med    48    points    over    dan- 


skernes 34  points.  Man  kan  kun 
sige,  at  sejren  var  fortjent  efter 
en  god,  spændende  kamp.  Der  var 
mange  tilskuere,  både  fra  Køben- 
havn  og  Amager  gren. 

K.  S.  og  F.  E. 

Forlovelse  i  U.S.A.:  Tidligere 
missionær  i  den  danske  mission, 
Alma  DeVon  Jensen,  Grover, 
Wyoming,  har  den  16.  oktober 
indgået  forlovelse  med  Rita  Clas- 
sen,  tidligere  Esbjerg.  Stjernen 
ønsker  hjertelig   til  lykke! 

Bryllup  i  Kolding:  Den  8.  no- 
vember viedes  i  Kolding  broder 
Svend  Aage  Stokholm  til  Sørine 
Kathrine  Oline  Larsen,  som  do  da- 
ge efter  brylluppet  blev  døbt  i 
Kirken  af  sin  mand.  Stjernen  on- 
sker  hjertelig  til  lykke! 

Bryllup  i  U.S.A.:  Tidligere  mis- 
sionær i  den  danske  mission,  Ro- 
bert Allen  Bryson,  viedes  den  21. 
december  i  Los  Angeles  Templet 
til  Sylvia  Tyler.  Stjernen  onsker 
hjertelig  til  lykke! 

Dødsfald  i  U.S.A.:  Tidligere 
missionær  i  den  danske  mission, 
Niels  L.  Petersen,  Springfield, 
Oregon,  dode  af  et  hjerteslag  den 
17.  oktober.  Broder  Petersen  tjen- 
te tre  gange  i  sit  liv  som  missio- 
nær, deraf  to  gange  i  Danmark, 
fra  1907  til  1910  og  igen  fra  1950 
til  1952,  sidste  gang  sammen  med 
sin  hustru,  søster  Ingeborg  Peter- 
sen. Æret  være  broder  Petersens 
minde! 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

SJÆLDENT  JUBILÆUM 

^m        wmmm  Søndag  den  5.  januar  kan  broder  Niels  H en- 

år  v  l       driksen,  København  gren,  fejre  et  meget  sjæl- 

il  dent  jubilæum,  idet  det  da  er  25  år  siden  han 

blev  indsat  som  organist  i  grenens  sangkor,  en 
stilling,  som  han  har  beklædt  uafbrudt  siden. 
Det  er  yders*  sjældent,  at  et  medlem  af  Kirken 
har  den  samme  stilling  i  så  mange  år,  og  vi 
medlemmer  i  København  gren  vil  gerne  gen- 
nem STJERNEN  sige  broder  Hendriksen  en  in- 
derlig tak  ifor  det  store  arbejde,  ban  har  udført  i  de  forløbne  år,  og  for 
den  aldrig  svigtende  tålmodighed  og  påpasselighed,  han  har  vist  under 
de  mange  skiftende  dirigenter.  Ligegyldigt  hvem  der  har  stået  i  spid- 
sen for  koret  eller  hvem  der  har  sunget  i  det,  enten  der  har  været 
mange  eller  få  medlemmer,  altid  har  der  været  et  fast  holdepunkt, 
nemlig  broder  Hendriksen  ved  orglet,  og  ban  skal  vide,  at  vi  påskøn- 
ner hans  arbejde  i  højeste  grad,  selv  om  en  organist  ikke  tit  bliver 
værdsat  efter  fortjeneste  og  sjældent  hoster  megen  anerkendelse  for 
det  store  slid,  der  i  virkeligheden  er  forbundet  med  at  akkompagnere 
et  sangkor.  Vi  håber,  at  broder  Hendriksen  endnu  i  mange  år  må  være 
at  finde  på  sin  plads  ved  orglet  i  København,  og  at  han  ikke  gør  alvor 
af  sin  trussel  om  a>t  trække  sig  tilbage  fra  sin  stilling  på  grund  af  en 
tiltagende  tunghorhed;  vi  kan  ikke  undvære  ham! 


0) 


VKsll   VMM    l\M    It 


ODENSE: 

2.9.  september: 

Edith    Annette  Jørgensen,    døbt 
af   broder   Terje    Schiller,    hånds- 
pålæggelse    af    broder     Christian 
Klokker    Hansen. 
5.  oktober: 

Hellu-Ingrid  Gerlich,  døbt  af 
ældste  William  Don  McBride, 
håndspålæggelse  af  ældste  Nor- 
man Hansen. 

AABENRAA: 

10.  november: 

Jørgen  Nicolai  Enchs,  døbt  af 
ældste   Richard   Jensen,   håndspå- 


læggelse af  ældste  J.  Marion  Niel- 
sen. 

ESBJERG: 

10.   november: 

Edith  Alice  Hansen,  døbt  af 
ældste  Evan  Thomsen,  håndspå- 
læggelse af  ældste  Reed  Thomas. 

KOLDING: 

10,  november: 

Sørine  Kathrine  Oline  Larsen 
Stokholm,  døbt  af  broder  Svend 
Aage  Stokholm,  håndspålæggelse 
af  ældste   Vaughn    Rasmussen. 


Vi  ønsker  de  nye  søskende  hjertelig  til  lykke  og  velkommen  i  Kirken! 

ORDINATIONER:  12.  november: 

ODENSE:      3.      november:      Karl  Nonraan   Petersen   fra   Hernnig  til 

Emanuel    Jørgensen    ordineret    til  Kobenhavn. 

præst  af  broder  Torkil  Dresso.  1$    november: 

Jens  Viggo  Larsen  ordineret  til  Tagg   B   Hundrup   fra   Aalborg   til 

præst  af  broder  Benno  Jørgensen.  Holstebro 

Paul     Andersen     ordineret     til  Robert  N.  Swenson  fra  Aalborg  til 

præst    af    missionspræsiden't    Hol-  Holstebro 

ger  P.  Petersen. 

19.  november: 

KOLDING:   10.  november:   Svend  Delbert    Gail    Larsen    fra    Amager 

Aage   Stokholm  ordinere!  til  æld-  {jj  Odense 
ste    af    missionspræsident    Holger 
P.  Petersen. 

17.     november:    Joseph    Martin 
Ivar  Henriksen  ordineret  til  præst 

af  ældste   Vaughn   Rasmussen.  29.  november: 


23.  november: 

Eldon    Guymon    fra    Roskilde    lil 

Amager. 


Garth    Johnson     fra    Roskilde    til 
VELSIGNELSER:  Færoerne. 

AARHUS:     3.     november:     Hans      2.  december: 
Christian  Poulsen  og  Elna  Andrea      Gary  Stalnaker  Hansen  fra  Køben- 
Jacobsen      Poulsens      son,      Orla      havn  til  Sonderborg. 
Poulsen,   velsignet   af  ældste   Arlo       jl.   december: 
Jørgensen.  Bryee   Jackman    fra    Færøerne   til 

Vejle. 
DØDSFALD:  Ronald  Kjar  fra  Vejle  til  Aalborg. 

KOLDING:    Den    15.    august    1957       Leonhard  Trauntvein  fra  Vejle  til 
døde     søster    Lizzi    Ellinor    Leed,       Kobenhavn. 
kun  28  år  gammel    Æret  være  so-      Don  Lee  agensen  fra  Horsens  til 


s  ter  Leeds  minde! 


Aabenraa. 

Kenneth   Skousen    fra    Kobenhavn 
til  Vejle. 
MISSIONÆRFORFLYTTELSER:  Larry  Miller  fra   Aalborg  til   Hor- 

8.   november:  sens. 

Benjamin  R.  Monk  fra  Kobenhavn      Gary    Stalnaker    Hansen    fra    Søn- 

til   Herning.  derborg  lil  Kobenhavn. 


MISSIONÆRANKOMST: 

Med  »Berlin«  via  Bremerhafen  er  Jan  F. 
Petersen  fra  Oreira,  Utah,  den  20.  november 
1957  ankommet  til  den  danske  mission  og  be- 
skikke!  til  at  arbejde  i  Amager  gren. 

Vi  byder  ældste  Petersen  velkommen  til  den 
danske  mission. 

yfvea  hl  al  se  kendsgerninger  i  øjnene 

Af  apostel  Richard  L.  Evans. 

Når  vi  skal  indrette  os  her  i  livet,  har  vi  allesammen  nogle  proble- 
mer. Og  at  vokse  op  er  en  del  af  processen  og  af  problemet  —  somme- 
tider en  temmelig  pinefuld  del.  Som  Paulus  udtaler:  »Så  længe  jeg  var 
barn,  talte  jeg  som  et  barn,  tænkte  jeg  som  et  barn,  dømte  jeg  som  et 
barn;  efter  at  jeg  er  blevet  mand,  har  jeg  aflagt  det  barnagtige«.  (1. 
Kor.  13:11).  Disciplin  er,  hvad  enten  den  indpodes  fra  andre  eller  fra 
os  selv,  ikke  let  at  tage;  heller  ikke  kendsgerninger  er  altid  lette  at  se 
i  øjnene.  Stolthed  og  vane,  bekvemmelighed  og  behagelighed,  fordom 
og  fornøjelse  kommer  ofte  i  konflikt  med  kendsgerninger,  med  sand- 
hed og  virkelighed,  med  lov  og  orden.  Og  medens  vi  vokser  op  til  mo- 
denhed, lærer  vi  før  eller  senere,  at  der  findes  nogle  ting,  der  vil  ind- 
rette sig  efter  os,  og  nogle  ting,  som  vi  må  indrette  os  efter.  Nogle  folk 
vil  indrette  sig  efter  os  —  særlig  hvis  de  elsker  os.  (Lykkeligvis  fin- 
des der  dem,  som  vil  give  lidt  mere  end  de  kræver).  Nogle  situationer 
vil  indrette  sig  efter  os.  Vi  kan  skifte  vor  omgangskreds  —  på  en  måde; 
og  der  er  flere  og  flere  ting,  som  vi  kan  indrette  efter  vort  behag  og  vor 
bekvemmelighed.  Men  der  findes  nogle  ting,  som  intet  menneske  kan 
forandre,  uanset  sit  behag  eller  sin  bekvemmelighed,  eller  sin  stolthed 
eller  sine  fordomme,  eller  sin  appetit  eller  sine  fornøjelser.  For  at  ci- 
tere en  meget  ofte  citeret  sætning:  »Vi  må  lære  at  forandre  det,  som 
vi  kan  forandre,  og  at  anerkende  det,  som  vi  ikke  kan  forandre  —  og 
lære  forskellen  mellem  disse  to«.  (Omtrentligt  citat.  Forfatter  ukendt). 
Vi  må  indrette  os  efter  sandheden.  Sandheden  indretter  sig  ikke  efter 
os.  Vi  må  indrette  os  efter  loven.  Vi  må  lære  at  adlyde  befalinger.  De 
er  ikke  altid  behagelige,  men  de  er  der  altid,  og  de  bøjer  sig  ikke  ef- 
ter, hvordan  vi  bøjer  os,  eller  giver  efter  over  for  os.  Alligevel  er  der 
alt  for  mange  af  os,  der  går  gennem  alt  for  meget  af  livet  og  føler  os 
fornærmet  over  og  modsætter  os  de  uigenkaldelige  realiteter  —  de 
kendsgerninger,  de  love,  som  vi  ikke  finder  det  behageligt  at  overholde. 
Vi  anerkender  skikke  og  fordomme  og  tager  dem  til  vort  hjerte.  Vi  an- 
erkender teorier  og  modstår  indgreb  af  yderligere  kendsgernin- 
ger og  kendelser.  Sommetider  er  det  næsten,  som  hvis  en  klippe  ville 
sige  til  tyngdekraften:  »Jeg  vil  ignorere  dit  tryk  på  mig«.  Klippen 
vil  måske  modstå  —  men  før  eller  senere  vil  tyngdekraften  få  den.  Der 
findes  årsager  og  følger  i  alle  ting,  og  ingen  kan  blive  ved  at  ignorere 
dem  uden  engang  at  finde,  at  de  er  i  fuld  kraft.  »Der  er  en  lov,  uigen- 
kaldeligt fastsat  i  himlen,  før  denne  jords  grundvold  blev  lagt,  ifølge 
hvilken  alle  velsignelser  er  forjættede«.  (L.  &  P.  130:20).  Og  jo  før  vi 
lærer  at  respektere  kendsgerningerne,  jo  før  vi  lærer  at  rette  os  ef- 
ter sandheden  (og  lærer,  at  den  ikke  vil  indrette  sig  efter  os,  at  den 
ikke  giver  efter  over  for  os,  eller  bøjer  sig  for  os),  jo  mere  lykke  vil  vi 
få,  og  jo  mere  fred  vil  vi  finde  inde  i  os  selv. 

(»The  Spoken  Word«,  16.  december  1956). 

Vær  velkommen,   Herrens  år,   og  velkommen   herbid! 
Julenat,  da  vor  Herre  blev  fød, 
da  tændte  sig  lyset  i  mørkets  skød! 
Velkommen,  nytår,  og  velkommen  her! 

Vær   velkommen,    Herrens   år,    og   velkommen   herhid! 
Påskemorgen,  da  Herren  opstod, 
da  livstræet  fæsted  i  graven  rod! 
Velkommen,  nytår,  og  velkommen  her! 

Vær   velkommen,   Herrens   år,    og   velkommen    herhid! 
Pinsedag,  da  Guds  Ånd  kom  herned, 
da  nedsteg  Guds  kraft  til  vor  skrøbelighed! 
Velkommen,  nytår,  og  velkommen  her! 

Vær  velkommen,   Herrens  år,   og  velkommen   herhid! 
Herrens  år  med  vor  Guds  velbehag 
nu  bringer  os  glæde  hver  Herrens  dag! 
Velkommen,  nytår,  og  velkommen  her! 

N.  F.  S.  Grundtvig. 

